*Par atbilžu sniegšanu iepirkuma procedūrā “Transportlīdzekļu mazgāšanas un tīrīšanas līdzekļu piegāde” (ID Nr. RS/2023/64)*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) iepirkuma gaitā no iespējamā pretendenta ir saņēmusi lūgumu sniegt atbildes uz šādiem jautājumiem:

**Jautājumi:**

Jautājums sakarā ar iepirkumu “Transportlīdzekļu mazgāšanas un tīrīšanas līdzekļu piegāde” (ID Nr. RS/2023/64), Tehniskās specifikācijas 3. 5. un 12. punktā taras tilpums norādīts 10L. Līdzekļiem atļauts piedāvāt alternatīvu, bet šāds tilpums nav izplatīts visiem ražotājiem.

1. Jautājums - kādēļ tieši šajās pozīcijās iepakojuma izmēram nav norādīts diapazons, kā citas pozīcijās?
2. Jautājums - vai šajās pozīcijās atļauts piedāvāt 5L vai 20L iepakojumus?

**Atbildes:**

1. Tehniskās specifikācijas 7.kolonnas virsrakstā ir norādīts, ka tilpums tiek norādīts vai nu litros noteiktā diapazonā, kur tas ir pieļaujams vai arī tas ir ±10% robežās, ja tilpums norādīts precīzi kā Tehniskās specifikācijas 3. 5. un 12. punktā. Šāds tehniskās specifikācijas nosacījums ir pamatots ar efektīvu un ērtu produkta lietošanu, darbiniekam veicot transportlīdzekļa tīrīšanu manuāli vai mazgāšanas mašīnās.
2. Ņemot vērā tehniskās specifikācijas prasības minētajās pozīcijās, ir atļauts piegādāt tilpumus robežās no 9 – 11 litriem (10 litri±10%), savukārt 5l vai 20l iepakojumus nav atļauts piegādāt.

Iepirkumu komisijas priekšsēdētāja Karīna Meiberga